text: Stor vrede over at lille sygehus skal lukke
  05 april 2016 kl. 10.12
  Region Syddanmark sparer Give Sygehus væk. Det udløser voldsom vrede.
  
  Sygehuset i Give skal lukke. Det offentliggjorde Region Syddanmark mandag, da regionens spareplaner blev præsenteret.
  Det vækker vrede på TV SYD’s Facebook.
  Bente Skønnemand skriver:
  Hvor er det meningsfyldt at lukke en velfungerende arbejdsplads, mens andre gemmer 1 milliard kroner i Nordea skattely. Perfekt balance i Danmark.
  Og Birte Johansen:
  De højere magter har talt. Vi lukker de små velfungerende sygehuse, og så laver vi Super Sygehuse, hvor folk kan havde flere timers transport. Det er øv øv øv.
  Anne Weimar Guldager skriver bl.a.:
  Kan kun sige dette er dybt godnat, et så godt og velfungerende sygehus som Give. I mine desværre mange besøg på diverse sygehuse må jeg absolut sige at Give får 5 *****. De klarer på et par timer, hvad andre ikke kunne finde ud af eller har brugt flere undersøgelses dage på, og endda kunne jeg som patient gå hjem med en god forklaring, så jeg fattede, hvad det handlede om, FORDI der var nemlig tid til patienterne, da det er dem, de har fokus på......
  Du kan deltage i debatten på TV SYD’s Facebook: https://www.facebook.com/tvsyd
  